উচ্চশিক্ষার জন্য ভিনদেশে পাড়ি জমাতে চান—এমন অনেকেরই প্রথম পছন্দ যুক্তরাষ্ট্র। স্বপ্নের দেশটিতে উচ্চশিক্ষার সুযোগ পেতে কী করতে হবে, সুযোগ পেলে কী করতে হবে—এ নিয়ে আমেরিকান সেন্টারে ১৯ জুলাই হয়ে গেল এক অন্য রকম আয়োজন। ২০১৮ শিক্ষাবর্ষের ছাত্র-ছাত্রীদের ওরিয়েন্টেশন প্রগ্রাম উপলক্ষে এ আয়োজন করে মার্কিন দূতাবাস। বাংলাদেশে নিযুক্ত যুক্তরাষ্ট্রের রাষ্ট্রদূত মার্শা বার্নিকাট জানান, যুক্তরাষ্ট্রে স্নাতক পর্যায়ে অধ্যয়নরত আন্তর্জাতিক শিক্ষার্থীদের সংখ্যার দিক থেকে বাংলাদেশ বিশ্বে নবম। গত পাঁচ বছরে সে দেশে অধ্যয়নরত বাংলাদেশির সংখ্যা বেড়েছে ৫৩.৫ শতাংশ। আমেরিকার বিশ্ববিদ্যালয় বা কলেজগুলোতে পড়ালেখা করার জন্য আবেদনপ্রক্রিয়া সঠিক হওয়া চাই।